שלמה שאלתיאל

שלמה שֶאלתיאל (נולד ב-13 במרץ 1932, סופיה, ממלכת בולגריה) הוא היסטוריון, חוקר תולדות התנועה הקיבוצית, תנועות הנוער ויהדות בולגריה, מורה ומנהל בתי ספר, איש ציבור, סופר ילדים ומשורר.

==ראשית חייו==
שלמה שאלתיאל נולד בסופיה בירת בולגריה למשפחה יהודית-ספרדית. הוא רכש השכלה יסודית בבית הספר העברי של הקהילה היהודית בסופיה, ובהמשך רכש השכלה תיכונית בבית הספר הטכני בעירו. במהלך מלחמת העולם השנייה גורשו הוא ומשפחתו מסופיה לעיר חאסקובו. ב-1945 הצטרף לקן תנועת החלוץ ושנה מאוחר יותר לתנועת השומר הצעיר בבולגריה. בין השנים 1947–1949 היה מדריך, חבר ההנהגה בקן סופיה וחבר ההנהגה הארצית של השומר הצעיר. ב-10 בפברואר 1949 עלה לישראל והתיישב בקיבוץ עין המפרץ.

בין השנים 1950–1951 שירת בצה"ל בחטיבת הנח"ל ובהמשך במשך שנה ביצע שירות ללא תשלום בגרעין נח"ל בקיבוץ המעפיל.

==קריירה מקצועית==
===חינוך והוראה===
בין השנים 1952–1953 למד בסמינר למדריכי עליית הנוער בירושלים, ובהמשך ועד 1957 היה מורה ומדריך של חברת נוער עולה "החותרים" בקיבוצו. ב-1959 סיים את סמינר הקיבוצים במסלול הוראה לבתי ספר יסודיים, ועד 1968 לימד וניהל את בית הספר היסודי בקיבוץ המעפיל. בין השנים 1968–1970 למד במכללת אורנים והוסמך להוראה בחינוך העל-יסודי. בין 1971–1975 הועסק כמורה ומחנך בבית הספר התיכון מעיין בעין החורש, ובין 1978–1986 ניהל את בית הספר. בתווך, בין 1975–1978, היה רכז מוסדות החינוך של הקיבוץ הארצי במחלקת החינוך של התנועה.

===היסטוריה===
את השכלתו האקדמית רכש שאלתיאל באוניברסיטת תל אביב. ב-1982 סיים תואר ראשון בהיסטוריה כללית, ב-1989 רכש תואר מוסמך אוניברסיטה בהיסטוריה של עם ישראל וב-2001 סיים דוקטורט בהנחיית אניטה שפירא ומיכאל קונפינו. עבודת הדוקטורט שלו עסקה בעלייה והעפלה מבולגריה ודרכה בשנים 1939–1949. בין השנים 2004–2005 עשה פוסט-דוקטורט כעמית מחקר ביד ושם.

בין השנים 1988–1993 כיהן שאלתיאל כמנהל המכון לחקר תנועות הנוער בגבעת חביבה, ובין 1993–2013 כיהן כמנהל המדעי של יד יערי, וכאחראי על המחקר והפרסומים של המרכז לתיעוד ולחקר השומר הצעיר והקיבוץ הארצי, בגבעת חביבה. הוא המשיך לעבוד שנה נוספת ביד יערי, וב-2014 פרש לגמלאות. לאורך הקריירה המקצועית פרסם שאלתיאל עשרות מאמרים, חוברות וספרים וכן ערך ספרים. מחקרו התמקד בתולדות התנועה הקיבוצית, מנהיגיה, אורחות חיי הקיבוץ, תנועות הנוער הציוניות בישראל ובעולם, ויהדות בולגריה. כתביו התפרסמו בעברית, באנגלית, בבולגרית ובלאדינו.

===פעילות ציבורית===
לאורך שנות פעילותו עסק שאלתיאל בפעילות ציבורית ענפה. במשך כעשור הוא כיהן כחבר מועצת הסתדרות המורים, כחבר הוועד הפועל של הקיבוץ הארצי – השומר הצעיר במשך שמונה שנים. בין השנים 1986–1988 כיהן כמזכיר קיבוץ המעפיל. במשך שש שנים כיהן כחבר הנהלת "איחוד עולי בולגריה". הוא חבר ועד ההתאחדות לשיתוף ואחווה בין ישראל לבולגריה. ב-2021 נמנה עם מייסדי עמותת "בית מורשת יהדות בולגריה ביפו" וחבר ועדת התוכן שלה.

==מבחר מפרסומיו==
===ספרים===
====היסטוריה====
* יעקב חזן, שלמה שאלתיאל (עורך), ילדות ונעורים: פרקים אוטוביוגרפיים, הוצאת ספרית פועלים, מרחביה, 1993, 
* שלמה שאלתיאל (עורך), היומן: יומנו של קיבוץ השומר־הצעיר לוחמי הגיטאות ע״ש טוסיה אלטמן, 1945–1948, הוצאת יד יערי, גבעת חביבה, 1997, 
* שלמה שאלתיאל (עורך), אמנות בשירות רעיון כרזות השומר הצעיר 1937–1967, הוצאת יד יערי, גבעת חביבה, 1999, 
* שלמה שאלתיאל (עורך), הניפו דגל!: דגלי השומר הצעיר: מאה שנים ראשונות, הוצאת יד יערי, גבעת חביבה, 2014, 
* שלמה שאלתיאל (עורך), אל מחוזות ילדותנו: כך חיינו, כך חווינו, בפיוט, בסיפור ובציור, מימי הילדות והנעורים בקיבוץ המעפיל, דליה, 2016, 
* מארץ הולדת למולדת עלייה והעפלה מבולגריה ודרכה בשנים 1939–1949, הוצאת עם עובד, תל אביב–יפו, 2004, 
* שני דגלים לציונות תכלת וגם אדום מפלגת פועלי ציון פלובדיב בולגריה 1910–1912, הוצאת מערכת, קיבוץ דליה, 2015, 
* שלמה שאלתיאל (עורך), ספינת המעפילים סלבדור, הוצאת עמותת סלבדור לשימור מורשת יהודי בולגריה, ירושלים, 2020, 
* תום נעורים ולהט עשייה השומר הצעיר בבולגריה 1923–2020, הוצאת מורשת, הוצאת יד יערי, גבעת חביבה, 2021, 
* הציונות בבולגריה, הוצאת מרכז זלמן שזר, ירושלים, 2021, 
<div style="direction: ltr;">
* От родина към отечеството, емиграция и нелегална имиграция от и през България в периода 1939-1949, УИ "Св. Климент Охридски", 2008, 
*Ционизмът в България : особености на едно лидерско движение, Орбел, София, 2012, 
* Two banners of Zionizm – blue and red, The "Poaley Zion" Party, Plovdiv, Bulgaria (1910-1912), Vesela, 2019
</div>

====ספרות ילדים====
* יער קסום, הוצאת קיבוץ המעפיל, מאייר: יעקב גוטרמן, המעפיל, 2010.

====שירה====
* כפרח ענוג, הוצאת מערכת, קיבוץ דליה, 2017, 

===חוברות ומאמרים===
* [https://web.archive.org/web/20210228073800/https://www.ybz.org.il/_Uploads/dbsAttachedFiles/Article_40.5(1).pdf פועלי-ציון בבולגאריה 1910–1912, חלוצת הציונות הסוציאליסטית במזרח], בתוך פעמים גיליון 40, 1989.
* [http://www.thebulgarianjews.org.il/_Uploads/dbsAttachedFiles/antisemitic_legislation.pdf החקיקה האנטי-יהודית בבולגריה והשלכותיה], באתר "כולנו בולגרים", 2010.
* [http://www.thebulgarianjews.org.il/?CategoryID=365&ArticleID=844&SearchParam=שלמה+שאלתיאל יהודי בולגריה בהתיישבות בארץ ישראל], באתר "כולנו בולגרים", 2011.
* [http://www.thebulgarianjews.org.il/?CategoryID=367&ArticleID=1283&SearchParam=שלמה+שאלתיאל יהדות בולגריה מנפילת המשטר הפרו-נאצי ועד לעלייה הגדולה - 1944-49], באתר "כולנו בולגרים", 2012.
* עיונים בתולדות יהודי בולגריה עד סוף המאה ה-19, אורנים, 1970.
* היסוד החינוכי במשנתו של רוברט אוון, "החינוך המשותף", חוברות 123–125, תל אביב, 1987.
* יום עיון לחוקרים: תנועות הנוער בארץ לפני קום המדינה, יד יערי, גבעת חביבה, 1988.
* ראשית מפלגת פועלי ציון בבולגריה וביטאונה "פרובודה", שורשים במזרח, יד טבנקין, 1988.
* שלמה שאלתיאל (עורך), מחקר "השומר הצעיר" בפולין ובגליציה 1913-1932: "יום עיון לחוקרים" מס' 1, 1988.
* שלמה שאלתיאל (עורך), מחקר "השומר הצעיר" בפולין ובגליציה: "יום עיון לחוקרים" מס' 2, 1989.
* שלמה שאלתיאל (עורך), על ראשיתה של תנועת הנוער השומר הצעיר הארצישראלית, יד יערי, גבעת חביבה, 1989.
* שלמה שאלתיאל (עורך), תנועת הנוער הציונית "עקיבא", 1990.
* ד"ר ברוך קונפינו ואקוש אפשטיין, שני אישים דרך אחת: פרשת שיתוף הפעולה בין שניהם בשנים 1940-1939, בתוך: אניטה שפירא (עורכת), ההעפלה, מאסף לתולדות ההצלה, הבריחה, ההעפלה ושארית הפליטה, תל אביב, 1990.
* התנועה הציונית בבולגריה והעלייה במעמדה של קהילת פלובדיב, "שורשים", קובץ לחקר הקיבוץ ותנועת העבודה, כרך שישי, יד טבנקין, 1991.
* פרשת פילסודסקי כמשל, "יעד", חוברת 9, גבעת חביבה, 1992.
* התנועה הציונית בבולגריה, מראשיתה ועד מלחמת העולם השנייה, קובץ בהוצאת איחוד עולי בולגריה, תל אביב-יפו, 1993.
* ראשית התנועה הציונית בבולגריה ומאבקה לכיבוש השלטון בקהילות, 1920-1895, "דברי הקונגרס העולמי האחד-עשר למדעי היהדות", ירושלים, 1994.
* הזדרוגה בבולגריה ונסיבות התפוררותה, (בית האב הקומונלי), "שורשים", קובץ לחקר הקיבוץ ותנועת העבודה, כרך עשירי, יד טבנקין, 1997.
* עלייה לגלית ובלתי לגלית מבולגריה ודרכה בשנים 1941-1939, "ילקוט מורשת", תיעוד וחקר השואה, מס 73, תל אביב-יפו, 2002.
* צמיחתה של התנועה הציונית בבולגריה ודרכה לכיבוש ההגמוניה בקהילה היהודית, (1920-1895), בתוך: יצחק גרשון (עורך), שורשים במזרח, קבצים לחקר התנועה הציונית והחלוצית בקהילות ספרד והאסלאם, כרך ה', יד טבנקין, 2002.
* שלמה שאלתיאל (עורך), "ימי קיבוץ המעפיל", המעפיל, 2005.
* הציונות בבולגריה: ייחודה של תנועה מנהיגה, בתוך אלון גל (עורך), הציונות לאזוריה, כרך ב', עמודים 33–70, מרכז זלמן שזר ומכון בן-גוריון לחקר ישראל והציונות, אוניברסיטת בן-גוריון בנגב, 2009.
* עלייה והעפלה מבולגריה ודרכה, "דברי הקונגרס העולמי השישה עשר למדעי היהדות", ירושלים, 2014.
<div style="direction: ltr;">
* Los Judios de Bulgaria, Comunidade Sefaradies En El Mundo, 1975
* Poale Sion En Bulgaria (1910-1912), Anuario, Sofia, 1991
* The Holocaust in Bulgaria, in Walter Laqueur, Editor, The Holocaust Encyclopedia, Yale University Press, 2001
* The Private Clandestine Immigration Operation of Dr. Baruch Confino, 1939-1940, in Pinkus' Benjamin Editor, "Shvut", Studies in Russian and East European Jewish History and Culture, 10 (26), Tel Aviv University, 2001
* [https://muse.jhu.edu/article/14477/pdf Art in the Service of Ideology: HaShomer HaTza'ir Political Posters: Foreword], In: Israel Studies, Indiana University Press,Volume 6, Number 2, Summer 2001,
* The Policy of the Jewish Community Leadership in Face of Bulgaria's Changing Reality, 1939-1941, in Minna Rozen' Editor, The Last Ottoman Century and Beyond: The Jews in Turkey and the Balkans, 1808-1945, Tel Aviv University, 2002
</div>

==חיים אישיים==
מאז 1951 חבר שלמה שאלתיאל בקיבוץ המעפיל. היה נשוי לעפרה (1931–2022), ולהם 3 ילדים, נכדים ונינות.

==קישורים חיצוניים==

* 
* שלמה שאלתיאל, [https://bjmoreshet.org/enrichment/events-and-conferences/conference-80-years-since-bulgarian-jews-rescue/researching-the-history-of-bulgarian-jews-in-the-holocaust מסקנות ותובנות חדשות על תקופת השואה בבולגריה], 22 במאי 2023, יד ושם, , באתר "בית מורשת יהדות בולגריה ביפו"
* יובל דניאלי, [https://kenes-media.com/זמן-קיבוץ-עיתון-הקיבוצים/80-שנה-לטביעת-ספינת-המעפילים-סלבדור 80 שנה לטביעת ספינת המעפילים "סלבדור"], באתר "זמן קיבוץ", 17 בנובמבר 2020
* 
* משה מוסק, שלמה שאלתיאל, [https://www.haaretz.com/opinion/2022-03-11/ty-article-opinion/.premium/elbit-systems-and-the-falsification-of-the-holocausts-history/0000017f-f221-dc28-a17f-fe37fbfd0000 Why Is an Israel Defense Giant Funding Holocaust Revisionism?], באתר הארץ, 11 במרץ 2022 
* רז סגל, עמוס גולדברג, [https://daysofpalestine.ps/distorting-the-holocaust-to-boost-the-international-arms-trade Distorting the Holocaust to Boost the International Arms Trade], באתר daysofpalestine.ps 
* שלמה שאלתיאל, [https://www.youtube.com/watch?v=rmkt2DzdOl0 יהודי בולגריה מן התהום אל שירת "התקווה"], 2012, בערוץ היוטיוב של אוניברסיטת חיפה 
* שלמה שאלתיאל, [https://www.youtube.com/watch?v=BVpqt04vY2o כישלון הפתרון הסופי בבולגריה – נסיבות ההצלה וגורמיה], 2017, באתר יוטיוב 
* שלמה שאלתיאל, [https://www.youtube.com/watch?v=nsntxeHv9TE יהודי בולגריה: בין איום להשמדה ובין התחדשות לאומית 1939 - 1949], 2018, באתר יוטיוב 
* שלמה שאלתיאל, [https://www.youtube.com/watch?v=8xHp41WpVmo הנוער החלוצי מבולגריה מגשימים בארץ ישראל], 2020, באתר יוטיוב 
* שלמה שאלתיאל, [https://www.youtube.com/watch?v=cQjZSbnQsMc העלייה מבולגריה לישראל], 2020, בערוץ היוטיוב של "בית מורשת יהדות בולגריה ביפו" 
* שלמה שאלתיאל, ג'קי קומפורטי, משה מוסק, [https://www.youtube.com/watch?v=mZkOaRGCGIw גירוש יהודי סופיה וההפגנה הגדולה], 2022, בערוץ היוטיוב של "בית מורשת יהדות בולגריה ביפו" 
* [https://obuch.info/shlomo-shealtiel-slovo-v-radio-sofiya.html Shlomo Shealtiel Slovo on Radio Sofia], באתר "רדיו סופיה" 

==הערות שוליים==

קטגוריה:היסטוריונים יהודים בולגרים
קטגוריה:היסטוריונים ישראלים
קטגוריה:משוררים ישראלים
קטגוריה:סופרים ישראלים
קטגוריה:פובליציסטים ישראלים
קטגוריה:ישראלים ילידי בולגריה
קטגוריה:בוגרי סמינר הקיבוצים
קטגוריה:בוגרי אורנים - המכללה האקדמית לחינוך
קטגוריה:מנהלי בתי ספר ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ניצולי השואה: בולגריה
קטגוריה:ילדים בשואה: בולגריה
קטגוריה:ישראלים שנולדו ב-1932